"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Nagu tavaliselt toob saate teieni misjoniühendus One Way Mission.
Tere tulemast saatesse!
Täna jätkab Tapani Suonto õpetust teemal "Käi vaimus".
One Way maailmas
One Way Mission on kirikkondadeväline Soome misjoniorganisatsioon,
mis tegutseb Indias, Hiinas, Mongoolias, Nepaalis, Iisraelis,
Malawis, Mosambiigis, Venemaal, Eestis ja Soomes.
One Way nägemuseks on aidata igal kristlasel võtta oma koht
Jumala plaanis.
One Way saadab pidevalt lühiajalisi misjonitiime
kõikjale maailma.
Iga tiimiliige tegutseb omal kulul. Tiimid läbivad Soomes ettevalmistuse.
Misjonitiimid on aastaid teed rajanud mitmetele püsiprojektidele.
Misjonitiimides võivad osaleda kõik alates 18. eluaastast.
Osalenud on ka pensionäre.
Lisainfot tiimimisjonitest saab meie kontorist.
Tihti on nii, et kui keegi on haige, prohveteerivad paljud tervenemist,
kuna miski muu ei saa ju olla Jumala tahtmine.
Surma peetakse kuradi võiduks ja Jumala kaotuseks
ning mõeldakse, et see ei saa kunagi olla Jumala mõte ega tahe.
Kord teadis Paulus vaimus, et ta enam ei ela, vaid sureb pea.
"Sest mind valatakse juba joogiohvrina
ja minu lahkumisaeg on käes".
Ta teadis vaimus, et on aeg surra.
"Olen võidelnud head võitlemist, lõpetanud elujooksu, säilitanud usu.
Nüüd on mulle valmis pandud õiguse pärg, mille Issand,
õiglane kohtumõistja, oma päeval mulle annab."
Paulus teadis seda kõike vaimus. Ta teadis, et oli teel koju
ja seal ootas teda õnnistatud uus tulevik.
Seda rääkis ta ka kogudusele.
Olin vaid paar aastat usus olnud, kui lugesin kristlikust ajalehest
kursusest nimega "HEK",
mis oli tol ajal isikliku evangeliseerimise kool.
Kuulutuses teatati kursusest, kus koolitatakse inimesi läbi viima
isikliku evangeliseerimise kooli.
Ma polnud veel kooliski käinud ja arvasin, et see ei puuduta mind.
Kuid tundsin sisemiselt vaimus midagi veidrat.
Nagu keegi oleks õhutanud mind sellele kursusele minema.
Otsustasin, et see ei puuduta mind.
Kuid õhutus ja sisemine teadmine kasvasid
ning lõpuks olin närvis, käisin edasi-tagasi
ja mõtlesin, mis mul viga on.
Siis mõistsin, et tegemist on Püha Vaimuga.
Palusin isal end kiiresti autoga Helsingi kesklinna sõidutada,
kuna pean sinna kursusele jõudma.
Nii tegin kursuse läbi ja see oli üks tähtis samm teel,
mis viis mind lähemale jumalariigi tööle.
Mõistsin, et pean Vaimus käima, kui Püha Vaim õhutab.
Pean usus ühe sammu tegema. See oli tolle päeva samm.
Sellele järgnesid teised, mis viisid lõpuks teele,
millest polnud varem mõelnudki.
Huvitav oli, et ma polnud kuulnud kedagi sellisest kogemusest rääkimas.
Ma ei teadnud, et midagi sellist olemas on.
Vaatamata sellele, et olin alles noor kristlane,
teadsin sisimas, et see on Püha Vaim.
Vaimus käimine ja asjade vaimus kogemine
ei nõua, et meil oleks seljataga 30-40 aastat õilsat usuelu,
enne kui hakkame neid asju mõistma.
Jumal on nii suur, et suudab meile oma Vaimu kaudu rääkida
ja võime vaimus asju kogeda, kuigi oleme alles usuelu alguses.
Kord istusin ühel pargipingil, seegi juhtus mu nooruspõlves,
kaunil suveõhtul.
Pingi teise otsa istus keskealine naine.
Istusime veidi aega vaikselt, kuni naine küsis äkitselt:
sa oled ju usklik, eks?
Vastasin, et olin paari aasta eest usule tulnud.
Ta rääkis mulle oma muredest -
mees oli ta paari päeva eest maha jätnud, tal oli suur kriis.
Kui ta minu kõrvale istus, teadis ta vaid vaimus,
et tema kõrval istub usklik ja ta palus mul enda eest palvetada.
Palvetasime. Jumal tahtis õnnistada seda naist
ja kasutas selleks mind, noort usklikku.
Püha Vaim tegutseb imeliselt ja räägib pidevalt enda omadele.
Seepärast tahan öelda, et endiselt on olemas Püha Vaim,
kes tahab meid aidata ja kes on läkitatud just sinu jaoks.
Üks pastorist sõber rääkis kord, et abikaasa annab talle tihti nõu,
kui ta jagab oma koguduses erinevatele inimestele ülesandeid
ja kohtub erinevate inimestega.
Vahel ütleb naine mõne kohta, et see on hea ja sobiv inimene.
Vahel õhutab ta mõne inimese puhul ettevaatlikkusele.
Tolle pastori sõnul on naine talle aastakümneid nõu andnud
ja tal on alati õigus.
Too naine teab vahel vaimus asju ja annab nõu, julgustab või hoiatab.
Nii aitab Püha Vaim neid selles töös abielupaarina.
Kord tuli üks mees ühele vaimulikule üritusele,
et seal enesetapp sooritada.
Ta oli püstoli kaasa võtnud ja kavatses end koosoleku ajal tappa.
Koguduse pastor koges keset koosolekut vaimus,
et seal on keegi, kes tahab enesetappu teha.
Ta ütles mikrofoni: "Sina, kes tahad end maha lasta,
ära tee seda! Jeesus armastab sind!
Jeesus võib sind aidata. Anna oma elu Kristusele,
ja kõik võib muutuda."
Nii leiti mees, kes oli tulnud sinna, et endalt püstoliga elu võtta.
Kui mäletan õigesti, juhtus see Helsingi Saalemi koguduses.
Pastoriks oli Veikko Manninen, kes lahkus meie seast veidi aja eest.
Kas keegi mäletab seda lugu? See oli ju Saalemis, eks?
On imeline, kuidas Püha Vaim tegutseb,
kui oleme vaid tundlikud ja usume, et Ta elab meis ja aitab meid.
Eriti meie, vaesed pastorid, vajame pidevalt abi,
kuna selle tööga ei saa ilma Püha Vaimu abita hakkma.
Ühe koguduse koosolekute süsteem oli omapärane.
See oli vist Prantsusmaal. Kõik koguduse liikmed olid mustlased.
See oli mustlaste kogudus ja neil polnud koosolekuaegu.
Inimesed kogesid keset nädalat, et nüüd on aeg palvetama minna.
Tasapisi hakkasid koguduse liikmed kohale voolama
ja sellest polnud kuskil teatatud.
See kogudus armastas Püha Vaimu ja igatses elada vaimus
ning elas niimoodi Püha Vaimu juhtimise järgi.
Teine huvitav joon oli see, et kui rääkis keegi,
kelle sõnum ei olnud Pühalt Vaimult, vaid omast tarkusest ilma Jumalata,
hakkas kogudus plaksutama ja see oli märgiks,
et on aeg lavalt lahkuda.
Eriline oli see, et kõik plaksutasid koos.
Kõik kogesid vaimus, et nüüd on kõik öeldud:
"Tule lavalt alla ja ära seleta seal omi asju."
Nii tuli kõne lõpetada.
Õnneks pole mind kunagi kutsutud sinna kogudusse kõnelema.
Võib juhtuda, et hakkan ise keset oma jutlust plaksutama.
Vahel võib kõnelejal olla tunne, et kas tal üldse midagi öelda on.
Kui kogudused kogevad maailmas raskeid aegu,
tulevikus ka siin Euroopas, kuidas saame nende keskel
turvaliselt tegutseda?
Ühes riigis, mille nime ma julgeolekukaalutlustel ei maini,
tegutsetakse pidevalt vastavalt Vaimu juhtimisele.
Püha Vaim annab nõu, Püha Vaim õhutab.
Kogunetakse siis, kui Püha Vaim õhutab
ja jäetakse koosolek ära siis, kui Püha Vaim hoiatab.
See loob hämmastava turvatunde.
Püha Vaim valvab meie julgeoleku üle,
mitte mingi salapolitsei ega luuresüsteemid,
vaid Püha Vaim, kes meis elab. Tema teab, mis toimub.
Ta võib öelda otse: "Kõik on korras. Minge koosolekule."
Nii olen minagi koosolekul käinud ja midagi halba pole juhtunud.
Põhja-Korea on üks suletumaid riike maailmas.
Kui see ühel päeval avaneb, leiame sealt tulise,
vaimus käiva koguduse, kes on keset kõiki katsumusi
järginud Kristust Püha Vaimu juhtimisel
ja tulnud neist raskustest läbi, kuna Tema, kes meis elab,
on suurem kui see, kes on maailmas.
Me ei ole mingi tähtsusetu mass, kuigi vahel nii välja paistame.
See, kes on täna sinu kui Jumala lapse sees,
on suurem kui see, kes on maailmas ja valitseb seda maailma.
One Way Mission'is pole tähtis raamatutarkus, vaid vaimutarkus;
mitte ülikoolikraad, vaid Jumala kooli kraad;
mitte inimeste austus, vaid Jumala austus;
mitte inimeste soovitus, vaid Jumala võidmine ja soovitus.
Need on meie jaoks One Way Mission'is tähtsad.
Kuidas seda kõike hinnata, kui me ei toetu inimmõistusele,
inimeste tarkusele, inimestelt saadud kraadidele,
kuigi me neid muidu austame. Kuidas seda kõike hinnata?
Seda võib hinnata vaid vaimus, mitte ilma Püha Vaimuta.
Olen rõõmus selle üle, et inimesed on õppinud meie seas
nägema ja teadma asju vaimus.
Nägema, millal inimene on Püha Vaimu poolt võitud,
valitud ja läkitatud.
Samuti nagu Paulus kunagi, vajame meiegi kõiges
eelkõige vaimu tarkust, Vaimu juhatust, vaimu elu.
See ei asu inimestele kõrges, kättesaamatus reaalsuses,
kuhu meie ei pääse, milleks on vaja võimast vaimset ponnistust
ja erilisust.
See ei ole kaugel. See on su südames -
Püha Vaim elab meis, kui Jeesus on meie Issand.
Tema juhib ja Temas võime näha ja teada asju, mida maailm ei tea.
Püha Vaim läkitati sinu jaoks.
Kõige sellega, mida olen rääkinud,
kaasnevad ka mõned probleemid ja ohud, mida tuleb teadvustada.
Kui Püha Vaim näitab meile asju, paljastab ja räägib midagi,
pole see kunagi mõeldud meie enda ego upitamiseks.
Ära püüa kunagi rõhutada oma vaimsust sellega,
mida Vaimus koged.
See viib salakavalasse vaimsesse uhkusesse,
mis lõpeb tihti vaimse pankrotiga,
kuna uhkus on enne langemist, ütleb Piibel.
Vahel ütleb mõni, et kogeb vaimus asju,
mida keegi teine ei koge.
Kui inimese kogetav on tõesti Pühast Vaimust,
on seda tõenäoliselt kogenud ka keegi teine.
Nad ei ole seda lihtsalt sama dramaatiliselt avalikustanud,
vaid vaikivad targalt.
Väga vähesed näevad vaimus asju, mida keegi teine
pole ehk juba enne teda näinud või teadnud.
Teine tähtis asi - ära mõista kunagi inimese üle kohut
vaid selle põhjal, mida vaimus koged.
Püha Vaim võib meid vahel hoiatada - näiteks mõni vend või õde
on mingi ülesande jaoks veel ebaküps või on neil probleeme,
mille eest peaks palvetama.
Püha Vaim võib meid hoiatada, kuid see pole kunagi mõeldud
inimese üle kohtu mõistmiseks, vaid selleks, et me palvetaksime
ja oleksime valvel ega usuks pimedalt kõike,
mida endi ümber kuuleme või näeme.
Olen näinud elu jooksul kohutavaid olukordi,
kui keegi on hakanud teiste üle kohut mõistma
üksnes selle põhjal, mida nad vaimus kogevad.
Kedagi ei saa süüdistada varguses, valetamises või ebamoraalsuses
vaid minu poolt vaimus kogetu põhjal nagu oleks see inimene midagi teinud.
Kui käsil on nii tõsised asjad ja tahame neid avalikustada,
on vaja konkreetseid tõendeid ja parimal juhul kaht-kolme tunnistajat,
enne kui selle kohta võib isegi midagi öelda.
Vahel võib Püha Vaim panna meile asju südamesse,
kuid mitte kohtumõistmiseks, vaid halastamiseks ja aitamiseks
ja inimese päästmiseks.
Üks naine külastas üht kogudust ja koges seal vaimus midagi ebapuhast.
Seejärel hakkas ta kogudust ilma konkreetsete argumentideta
kritiseerima.
Tema ainus põhjendus oli see, et ta istus seal hetke
ja koges midagi vaimus. Nii ei tohi me kunagi tegutseda.
Võime kogeda vaimus erinevaid asju ja eksida.
Ära räägi vaimus kogetust kellelegi teisele,
kui Püha Vaim sind selleks ei õhuta.
Püha Vaim võib näidata sulle erinevaid asju,
kuid need on enamasti sulle mõeldud, mitte avalikustamiseks.
Ära kujutle, et teised ei räägi midagi
sinu poolt vaimus kogetust, kuna Püha Vaim ei räägi neile,
vaid ainult sulle.
Tõde on tihti see, et teised on küpsemad
ja oskavad vaikida, kui on aeg vaikida.
Püha Vaimu pole kunagi antud vaid ühele-kahele inimesele,
vaid kogu kogudusele.
Kui Vaim tõeliselt räägib, räägib ta tihti paljudele,
sadade inimeste südames. Nii ka tänapäeval.
Püha Vaim räägib meile ka tulevikust ja nii oskame selleks valmistuda.
Pea meeles, et Püha Vaim tegutseb alati vaid alandlikkuses.
Püha Vaim räägib meile siis, kui elame alandlikult
ja järgime Kristust, kui oleme alandlikud Jumala
ja teiste ees.
Kus lavale astub salakaval vaimne uhkus,
Püha Vaim tavaliselt vaikib, kuid teised vaimud räägivad.
Vahel Püha Vaim vaikib, kuid teised vaimud mitte.
Seetõttu on äärmiselt tähtis alandlik olla
ja kaitsta oma südant uhkeks minemast;
hoida end kujutlemast, et oleme teistest targemad.
Püha Vaim armastab alandlikkust ja seda,
et kõik au antakse sellele, kellele au kuulub.
Seetõttu Jumal ka distsiplineerib meid vahel
ja katsub oma lapsi läbi, et me ei eksiks uhkuse sohu.
Lõpetuseks pea meeles, et kõik, mida kogeme Vaimus,
kõik õnnistused, mis meile Kristuses kuuluvad,
on kõik üksnes arm.
Mida lähemal sa Issandale oled ja mida rohkem käid vaimus,
seda selgemini ka näed ja tead vaimus asju,
mida teab Püha Vaim.
Nälg kuulub tänagi paljude inimeste argipäeva.
Kui nälg tabab seal, kus pere toimetulek
sõltub vaid oma põllulapikesest, on ainus ellujäämisvõimalus
pöörduda läänemaise misjoniorganisatsiooni poole
ja paluda toiduabi.
See on ka One Way Mission'i argipäev.
Kui meie Malawi töö juht MacDonald Masamaba
naases 2006. a talvel Soomest koju, ootas teda ees kurb vaatepilt.
Kõikjal teeveertes lebas nälgasurnud külaelanikke.
Kui kuulsime nälja puhkemisest, alustasime koheselt
Nkulambe orus hädaabitööd.
Sellest sai alguse One Way töö Malawis.
Me ei suuda toita kõiki maailma vaeseid.
Seetõttu peame õpetama neid oma töö abil hakkama saama.
Kui puhkeb tõeline näljahäda, on inimeste päästmine näljasurmast
kõige kõrgem prioriteet.
Seetõttu valmistub One Way kogudes raha
hädaabitööde tarbeks mõeldud puhverfondi.
Selle abil suudame vajadusel piisavalt kiiresti reageerida,
sest nälg tapab kiiresti.
Lisainfot One Way hädaabitöö kohta saad meie kodulehelt
www.onewaymission.fi
See on tänaseks kõik.
Aitäh vaatamast!
Loodetavasti kohtume nädala pärast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui käesolev saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi